|  |  |  |
| --- | --- | --- |
|  | София 1618, бул. „Цар Борис III“ 136тел.: 02/81-87-100, 02/81-87-480факс: 02/81-87-267, dfz@dfz.bg, www.dfz.bg |  |

София 1618, бул. “Цар Борис III” 136

тел.: 02/81-87-100, 02/81-87-202

факс: 02/81-87-267, dfz@dfz.bg, www.dfz.bg

**О Б Я С Н И Т Е Л Н А З А П И С К А**

**от**

**Държавен фонд „Земеделие“-Разплащателна Агенция с код по ЕБК 2220**

**към отчета на извършените разходи във връзка с мерките за предотвратяване разпространението на COVID-19 и лечението му, мерки за подкрепа на бизнеса и социални мерки към 30.09.2022 г.**

Настоящата обяснителна записка е изготвена в съответствие с изискванията на писмо на Министъра на финансите № 91-00-101/21.02.2022г.

Държавен фонд „Земеделие“-Разплащателна Агенция прилага следните мерки във връзка с преодоляване на икономическите последствия от пандемията COVID-19:

1. Mярка 21 „Извънредно временно подпомагане за земеделските стопани и малки и средни предприятия, които са особено засегнати от кризата, предизвикана от COVID-19” от Програмата за развитие на селските райони (ПРСР) за периода 2014-2020г.;
2. Мярка 1.9 „Подкрепа за собственици на риболовни кораби и рибари за преодоля-ване на икономическите последствия от избухването на COVID-19, поради временно преустановяване на риболовната дейност” от Програмата за морско дело и рибарство (ПМДР) 2014-2020г.;
3. Мярка 2.6. „Мерки в областта на общественото здраве“ от Програмата за морско дело и рибарство (ПМДР) 2014-2020г.;
4. Мярка 5.4 „Преработване на продуктите от риболов и аквакултури” от Програмата за морско дело и рибарство (ПМДР) 2014-2020г.;

**Мярка 21 ПРСР**

Условията и редът на прилагане на мярка 21 „Извънредно временно подпомагане за земеделските стопани и малки и средни предприятия, които са особено засегнати от кризата, предизвикана от COVID-19“ от ПРСР 2014-2020г. са регламентирани с Наредба № 2 от 05.08.2020г. на Министерство на земеделието, храните и горите. Съгласно наредбата, подпомагането по мярка 21 се предоставя в три подмерки:

* подмярка 21.1 „Извънредно временно подпомагане за земеделските стопани COVID 1“ – за извършващи дейност в секторите „Растениевъдство“ за културите от приложение I, „Животновъдство“ (говеда, биволи, овце и кози) и/или „Пчеларство“. По тази подмярка се подпомагат земеделски стопани на територията на цялата страна, които осъществяват дейност в силно засегнати от пандемията селскостопански сектори. Подкрепата има за цел да се осигури непрекъснатост на стопанска дейност и се предоставя под формата на еднократно плащане;
* подмярка 21.2 „Извънредно временно подпомагане за земеделските стопани COVID 2“ – за извършващи дейност в сектор „Растениевъдство“ за селскостопански култури, различни от тези в приложение №1, и/или сектор „Животновъдство“ (свине и птици). Финансовата помощ по тази подмярка се предоставя на земеделски стопани за справяне с проблемите с ликвидността, поради необходимостта от въвеждането на противоепидемични мерки в рамките на земеделските стопанства;
* подмярка 21.3 „Извънредно временно подпомагане за малки и средни предприятия (МСП) и признати групи и организации на производители COVID 3“ – подпомагане, насочено към предприятия и организации, осъществяващи преработка на селскостопански продукти за осигуряване на ликвидни средства

Източниците на финансиране на мярка 21 са Европейския земеделски фонд за развитие на селските райони (ЕЗФРСР) и съфинансиране от националния бюджет, в съотношение съответно 85% и 15%. Бюджетът на финансовата помощ е 94 586 296лв.

**Мярка 1.9 ПМДР**

Целта на мярката е да осигури възможност за компенсиране на икономическите загуби и да се подпомогнат собствениците на риболовни кораби и рибарите от преустановяване на риболовни дейности, за преодоляване на негативните икономически последици и да се запазят работните места в сектор Рибарство.

Източниците на финансиране на мярка 1.9 са Европейския фонд за морско дело и рибарство (ЕФМДР) и съфинансиране от националния бюджет, в съотношение съответно 73,26% и 26,74%. Бюджетът на финансовата помощ е 4 078 097 лв.

**Мярка 2.6 ПМДР**

Целта на мярка 2.6. „Мерки в областта на общественото здраве“ е осигуряването на оборотен капитал и компенсиране на производители на риба и други водни организми за справяне с последиците от пандемията COVID-19.

Източниците на финансиране на мярка 2.6 са Европейския фонд за морско дело и рибарство (ЕФМДР) и съфинансиране от националния бюджет, в съотношение съответно 75% и 25%. Бюджетът на финансовата помощ е 8 511 562 лв.

**Мярка 5.4 ПМДР**

Целта на мярката е постигане на положителен ефект по отношение на малки и средни предприятия, които преработват продукти от риболов и аквакултури за преодоляване на икономическите последствия от пандемията COVID-19 и стабилност на работни места.

Източниците на финансиране на мярка 2.6 са Европейския фонд за морско дело и рибарство (ЕФМДР) и съфинансиране от националния бюджет, в съотношение съответно 75% и 25%. Бюджетът на финансовата помощ е 4 785 625 лв.

Към **30.09.2022г.** отчетените разходи от Държавен фонд „Земеделие“-Разплащателна Агенция по гореописаните мерки възлизат на **2 240 193 лв**., в т.ч.:

* **2 243 994 лв.** по мярка 1.9 „Временно преустановяване на риболовната дейност”;
* **минус 3 801 лв.** по мярка 2.6 „Мерки в областта на общественото здраве“;

Отчитането е в рамките на утвърдените разчети на сметката на средствата от Европейския съюз на Държавен фонд „Земеделие“-Разплащателна Агенция за 2022г.

Средствата са отчетени по разходни подпараграфи:

* 43-01 „Субсидии и други текущи трансфери за нефинансови предприятия“;
* 55-01 „Капиталови трансфери за нефинансови предприятия“.

Забележка: Отчетената сума по мярка 2.6. е отрицателна, вследствие на възстановени от бенефициенти разходи, които надвишават размера на извършените плащания.